

*Stiftelsen Aust-Agder Idrettsfond er en stiftelse hvor alle idrettslag i Aust-Agder tilsluttet Norges Idrettsforbund utgjør Fondsmøtet. Fondsmøtet avvikles hvert år innen 30. juni. Stiftelsen Aust-Agder Idrettsfond er, sammen med i alt 3 særkretser, eier av idrettens forretningsorganisasjon i Aust-Agder. Idrettens forretningsorganisasjon består av Ivre AS, (Tidligere IdrettsFinans AS) med datterselskaper.*

**Innkalling til Fondsmøte i Stiftelsen Aust-Agder Idrettsfond 2020.**

**I henhold til vedtektene for Stiftelsen Aust-Agder Idrettsfond innkalles med dette 1 representant for hvert idrettslag i Aust-Agder tilsluttet Norges Idrettsforbund til det 13. ordinære fondsmøte mandag 08.06.2020 kl 19.00. (Lag som ønsker det, kan i tillegg til representanten stille med en eller flere observatør(er) på Fondsmøtet) I tillegg til representantene innbys representanter fra Agder Idrettskrets og Ivre AS til Fonsdmøtet. Fra Idrettsfondet møter styret, daglig leder og revisor.**

**Hvis mulig ut fra Corona-situasjonen, vil Fondsmøtet bli avviklet som ordinært møte på sted som kunngjøres senere. Hvis ikke det er mulig vil møtet bli avviklet som nettmøte. I god tid før møtet vil arrangementsform bli kunngjort for alle innbudte.**

I henhold til stiftelsens vedtekter § 9 har Fondsmøtet følgende oppgaver:

 *Det er Fondsmøtets oppgave å;*

* *velge styremedlemmer og å avsette styremedlemmer når vilkårene i stiftelsesloven § 29 annet ledd er til stede.*
* *fastsette styremedlemmenes godtgjørelse.*
* *avgi uttalelse om årsregnskapet og årsberetningen.*
* *velge stiftelsens revisor.*
* *beslutte omdanning av stiftelsen etter forslag fra styret.*
* *avgi uttalelse til styret.*

Påmelding skjer med e-post til thom.krakstad@aaidrett.no eller pr post til Stiftelsen Aust Agder Idrettsfond, Boks 1673 Stoa, 4857 Arendal. **Frist for påmelding er satt til tirsdag 2. juni 2020.**

Som saksliste for Fondsmøte 2020 er foreslått:

1. **Åpning**
2. **Orienteringer til Fondsmøtet**
3. Orientering om Stiftelsen Aust Agder Idrettsfonds oppgaver og virksomhet v/styreleder Halvor Rismyhr
4. Orientering om Ivre AS virksomhet v/konsernsjef Geir Fredrik Sissener.
5. **Årsberetning og Årsregnskap for 2019**

Årsberetning og Årsregnskap 2019 er utlagt på Idrettskretsens hjemmeside. Årsberetning og Årsregnskap 2019 er vedtatt på nettmøte og er følgelig ikke signert. Signerte versjoner vil foreligge på Fondsmøtet sammen med revisors rapport.

1. **Fastsette styremedlemmenes godtgjørelse.**

Det fremmes ikke forslag om utbetaling av godtgjørelse til styrets medlemmer.

1. **Innkomne forslag**

Styret fremmer følgende forslag:

«I vedtektene for Stiftelsen Aust Agder Idrettsfond inntas følgende presisering som pkt 0: *Med betegnelsen «Aust Agder» i disse vedtektene menes det geografiske området som utgjorde Aust Agder Fylke fram til 31.12.2019.»* Gjeldende vedtekter vedlegges innkallingen.

1. **Valg**
2. Leder og 2 styremedlemmer er på valg. Valgkomiteens innstilling blir utlagt på Idrettskretsens hjemmeside senest1 uke før Fondsmøtet
3. Revisor
4. **Avslutning.**

**Vel møtt.**

Med vennlig hilsen

**STIFTELSEN AUST-AGDER IDRETTSFOND**

Arendal 8.5.2020

Halvor Rismyhr Thom Krakstad

leder daglig leder